CELEX: 62009CN0305
Language: sk
Date: 2009-07-30 00:00:00
Title: Vec C-305/09: Žaloba podaná 30. júla 2009 — Komisia Európskych spoločenstiev/Talianska republika

24.10.2009   
            
            
               SK
            
            
               Úradný vestník Európskej únie
            
            
               C 256/11
            
         Žaloba podaná 30. júla 2009 — Komisia Európskych spoločenstiev/Talianska republika
   (Vec C-305/09)
   2009/C 256/22
   Jazyk konania: taliančina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: L. Flynn a E. Righini, splnomocnení zástupcovia)
   
      Žalovaná: Talianska republika
   
      Návrhy žalobkyne
   
   
               —
            
            
               vyhlásiť, že Talianska republika tým, že v stanovenej lehote neprijala všetky potrebné opatrenia na zrušenie schémy pomoci, ktorá bola posúdená ako protiprávna a nezlučiteľná so spoločným trhom rozhodnutím Komisie 2005/919/ES zo 14. decembra 2004, ktoré sa týkalo schémy štátnej pomoci súvisiacej s naliehavými opatreniami na podporu rozvoja a nápravu vývoja verejných financií (rozhodnutie oznámené 17. decembra 2004 pod číslom K(2004) 4746, Ú. v. EÚ L 335 z 21. decembra 2005, s. 39) a na vymáhanie pomoci poskytnutej na základe tejto schémy od jej príjemcov, si nesplnila povinnosti, ktoré jej vyplývajú z článkov 2, 3 a 4 uvedeného rozhodnutia a zo Zmluvy ES,
            
         
               —
            
            
               zaviazať Taliansku republiku na náhradu trov konania.
            
         
      Žalobné dôvody a hlavné tvrdenia
   
   Lehota, v rámci ktorej malo Taliansko zrušiť schému pomoci a vymôcť protiprávne poskytnutú pomoc uplynula dva mesiace po doručení rozhodnutia. O štyri roky neskôr talianske orgány vymohli len približne 65 % pomocí, v súvislosti s ktorými boli odoslané príkazy na zaplatenie, a stále ešte musia oznámiť Komisii sumu pomoci poskytnutej príjemcom, ktorí nemali právo domáhať sa pomoci z tejto schémy.